open-index/open-wikipedia-markdown huggingface dataset:
మెక్సికో నగరం

**మెక్సికో నగరం**: (**Mexico City) **, అధికారిక నామం **మెక్సికో, డి.ఎఫ్.** లేదా క్లుప్తంగా **డి.ఎఫ్.** (ఫెడరల్ డిస్ట్రిక్ట్ లేదా, *డిస్ట్రిటో ఫెడరల్ *). ఇది మెక్సికో దేశానికి రాజధాని. ఇది "ఆల్ఫా గ్లోబల్ సిటీ"గా కూడా ప్రసిద్ధి. 

ఉత్తర అమెరికాలోని ముఖ్యమైన విత్తరంగ నగరాలలో ఒకటి. ఇది మెక్సికో లోయలో గల వాలుప్రాంతంలో ఉంది. లోయప్రాంతంలోని పీఠభూమి ప్రాంతంలో విస్తరింపబడి ఉంది. ఈ మెక్సికో నగరంలో పదహారు మెక్సికన్ ఫెడరల్ జిల్లాలు లేదా **బర్రో** గలవు. 

2009 గణాంకాల ప్రకారం జనాభా దాదాపు 8.84మిలియన్లు. విస్తీర్ణం 1485 చ.కి.మీ. ఈ నగరాన్ని అజ్ టెక్లు సా.శ. 1325 లో నిర్మించారు. మెక్సికో నగరం, స్పానిష్ వలస సామ్రాజ్యం రాజకీయ, ప్రభుత్వపర, విత్తరాజధానిగా వుండేది.

## వాతావరణం.

## జంట నగరాలు, సోదరి నగరాలు
* Andorra la Vella, Andorra
* Athens, Greece
* Arequipa, Peru
* Beijing, China
* Beirut, Lebanon
* Berlin, Germany
* Bogotá, Colombia
* Buenos Aires, Argentina
* San Juan, Puerto Rico
* Cairo, Egypt
* Caracas, Venezuela
* Chicago, United States
* Ciudad Juárez, Mexico
* Cusco, Peru
* Dolores Hidalgo, Mexico
* Guatemala City, Guatemala
* Istanbul, Turkey
* Kaliningrad, Russia
* La Paz, Bolivia
* Lima, Peru
* Lisbon, Portugal
* Los Angeles, United States
* Madrid, Spain
* Malmö, Sweden
* Manila, Philippines
* Montevideo, Uruguay
* Nagoya, Japan
* Nicosia, Cyprus
* Panama City, Panama
* Paris, France
* Ranchi, India
* Rio de Janeiro, Brazil
* Rome, Italy
* Santiago, Chile
* São Paulo, Brazil
* San Salvador, El Salvador
* Seoul, South Korea
* Stockholm, Sweden
* Stuttgart, Germany
* Sydney, Australia
* Tel Aviv, Israel
* Toronto, Canada

## మూలాలు

## బయటి లింకులు

*Federal District Government 
*Mexico City Tourism Ministry 
*Mexico City Experience – An English-language website operated on behalf of the Mexico City government

వర్గం:మెక్సికో
వర్గం:ఉత్తర అమెరికా రాజధానులు
వర్గం:1521 స్థాపితాలు
పదహారు కుడుముల నోము

**పదహారు కుడుముల తద్ది లేదా నోము** ఆంధ్రప్రదేశ్ లో మహిళలు ఆచరించే నోము. సాధారణంగా ఐశ్వర్యం కోసం ఈ కుడుముల నోము నోచుకుంటారు.

## విధానం
ప్రతీ సంవత్సరం భాద్రపద శుద్ధ తదియ (తెల్లవారితే వినాయక చవితి) నాడు తలస్నానం చేసి, 256 కుడుములు తయారు చేసుకోవాలి. పదహారు కొత్త చేటలు తెచ్చి ఒక్కొక్క చేటలో పదహారు కుడుములు, పదహారు నల్లపూసలు, పదహారు రూపాయల దక్షిణ, రవిక ఉంచి, పదహారు మంది ముత్తైదువులకు వాయనమివ్వాలి. వీరికి దాహం తీర్చడం కూడా కొందరికి సంప్రదాయం ఉంది.

## నోము కథ
ఒకానొకప్పుడు పార్వతీపరమేశ్వరులు ఒకసారి భూలోకంలో మానవుల కష్టనష్టాలు చూసి, తమ భక్తులను ఉధ్ధరించేందుకు సంచారం కోసం కైలాసం నుంచి భువి మీదకు వచ్చారట. అలా సంచరిస్తుంటే అడవిలో ఒక రాచకన్య కనిపించింది. ఎంతో బాధను అనుభవిస్తున్న ఆ కన్యను అడిగారట. "పుత్రీ ఏమిటి నీ మోములో ఏదో చెప్పుకోలేని బాధను చూస్తున్నాము. ఏదైనా మాతో చెప్పవచ్చు. నీ కష్టాలు తీర్చే మార్గం అన్వేషిస్తాము" అని అన్నారట.  వెంటనే  ఆ రాచకన్య ఏడుస్తూ తన బాధను చెప్పింది. మా తల్లిదండ్రులను నా అనుకున్న వారంతా మోసం చేశారని, రాజ్యాన్ని చేజిక్కించుకోని, నిరాధారంగా శిక్షలు వేసి అడవుల దారి పట్టించారనీ" చెప్పుకున్న ఆ రాచకన్య దీనస్థితిని తెలుసుకున్నారు. అప్పుడు ఆ పార్వతీ పరమేశ్వరులు, వారికి చెందిన  ఐశ్వర్యం, రాజ్యం వారికి తిరిగి రప్పించాలనుకుని, ఆ రాచకన్యకు భాద్రపద శుధ్ధ తదియ రోజు వచ్చే ఈ హరితాళిక నోము అన్ని బాధలను తొలగిస్తూ సకల ఐశ్వర్యములను ప్రసాదించు వరదాయినీ అని  చెప్పారట. అదే పదహారు కుడుముల తద్ది. ఆ నోము నోచుకుంటే కష్టాలు తొలగుతాయని చెప్పి అదృశ్యమయ్యారట. కొన్ని రోజులకు భాద్రపద మాసం రానే వచ్చింది. ఆ పార్వతీ పరమేశ్వరులు చెప్పింది చెప్పినట్లు ఆ రాచకన్య నోముకున్నది. నోచిన రాచకన్యకు, తల్లిదండ్రులకు ఆ కష్టాలు తొలగినాయి. శతృరాజులే తమకు తామే వచ్చి తప్పులను మన్నించండి అని క్షమాపణలు కోరుకోని రాజ్యాన్ని తిరిగి వారి తల్లిదండ్రులకు అప్పగించారట. అలా క్రమంగా ఆ మహారాజ దంపతులు కూడా ఈ వ్రతాన్ని ఆచరించడం వల్ల ఇహమందు సుఖసంతోషాలను అనుభవించి పరమేశ్వరుణ్ణి చేరుకున్నారట. ఎవరైనా ఈ నోమును శ్రద్ధగా ప్రతి సంవత్సరం నోముకున్నా, ఈ కథను విన్నా వారికి కూడా శివానుగ్రహము కల్గుతుంది.

శ్రీ హరితాళికా గౌరీ వ్రతకథ సంపూర్ణం

## ఉద్యాపనం
పదహారు సంవత్సరాలు పై విధంగా చేసి, పదహారవ సంవత్సరం 116 మంది ముత్తైదువులకు వాయనమివ్వాలి. అయితే దీనిని చాలామంది అనుసరించడం లేదు. కేవలం ఒక సంవత్సరం చేసే నోముగా ఉంది.

వర్గం:హిందూ సాంప్రదాయాలు
త్రయోదశి వ్రతం

**త్రయోదశి వ్రతం** శివుడు ప్రధాన దేవునిగా ఆచరించే వ్రతం. త్రయోదశి నాడు చేస్తారు కనుక త్రయోదశి వ్రతం అని, శివపూజ, రాత్రి భోజనం చేయడం వల్ల **ప్రదోష వ్రతం** అని అంటారు.

## ఫలితం
త్రయోదశి వ్రతం చేసినట్లయితే మహాశివుడు ప్రసన్నం అవుతాడు. సకల సుఖాలు, సర్వ సంపదల కోసం ఈ వ్రతం చేస్తారు. ముఖ్యంగా అధికారం, హోదా కావాలనుకునేవారు త్రయోదశి వ్రతం ఆచరిస్తారు. ఈ వ్రతాన్ని నియమనిష్టలతో శ్రద్ధగా చేసినట్లయితే ధనధాన్యాలు, భోగభాగ్యాలు వేటికీ కొదవ ఉండదు.

అన్ని పూజలు, వ్రతాల మాదిరిగా త్రయోదశి వ్రతాన్ని ఉదయం వేళ చేయరు. సూర్యాస్తమయం నుండి రాత్రి రెండు ఘడియల లోపు ఈ పూజ చేస్తారు. ఏ నెలలో అయినా త్రయోదశి నాడు ఈ వ్రతం చేసుకోవచ్చు. శుక్లపక్ష సోమవారం నాడు, లేదా బహుళపక్ష శనివారం నాడు త్రయోదశి కలసివచ్చినప్పుడు గనుక త్రయోదశి వ్రతం చేస్తే ఫలితం మరీ విశేషంగా ఉంటుంది.

## వ్రత విధానం
త్రయోదశి వ్రతాన్ని ప్రదోష వ్రతం అని కూడా అంటారు. ఈవ్రతం ఆచరించడానికి హంగులు, ఆర్భాటాలూ ఏమీ అక్కర్లేదు. త్రయోదశి వ్రతం చాలా సులువు. ఫలితం గొప్పగా ఉంటుంది. అయితే ఇది సుదీర్ఘకాలంపాటు చేయాల్సిన వ్రతం. ప్రతినెలలో వచ్చే రెండు త్రయోదశుల్లోనూ.. (శుక్లపక్ష, కృష్ణపక్ష త్రయోదశులు) త్రయోదశి వ్రతం చేయాలి. అలా 11 సంవత్సరాల పాటు ఆచరించాలి. ఏదయినా ఆటంకం వచ్చి మధ్యలో చేయలేకపోతే ఉద్యాపన చేసి ప్రతిమను విసర్జించవచ్చు.

సూర్యుడు అస్తమిస్తోన్న సమయంలో స్నానం చేయాలి. పూజా మందిరాన్ని తూర్పు లేదా ఉత్తర దిక్కుకు ముఖం పెట్టి ఉండేలా ఏర్పాటు చేసుకోవాలి. మందిరంలో శివుని విగ్రహాన్ని లేదా ఫొటోను ఉంచాలి. ఒకవేళ పరమేశ్వరుని ప్రతిమ లభించకపోతే తడిమట్టితో మహాశివుని రూపాన్ని రూపొందించుకుని *శూలపాణయే నమః* అనే మంత్రం ఉచ్చరిస్తూ ప్రతిష్ఠించాలి. శుద్ధోదకం, పుష్పాలు, గంధము, అక్షతలు మొదలైనవి సిద్ధంగా ఉంచుకోవాలి. మెడలో రుద్రాక్షమాల వేసుకుని నుదుట విభూతి దిద్దుకోవాలి. శివుని ప్రతిమకు ఎదురుగా కూర్చుని *మమ శివ ప్రసాద ప్రాప్తి కామనయా ప్రదోష వ్రతాం గీభూతం శివ పూజనం కరిష్యే* అని సంకల్పం చెప్పుకోవాలి.

గంధము, సుమాలు, అక్షతలతో మహాశివుని భక్తిగా పూజించాలి.

*పినాకపాణయే నమః* అంటూ ఆవాహన చేయాలి.

*శివాయనమః* అంటూ అభిషేకం చేయాలి.

*పశుపతయే నమః* అంటూ గంధం, పుష్పాలు, అక్షతలు, ధూపదీపవైవేద్యాలు సమర్పించాలి.


*జయ నాథ కృపా సింధో జయ భక్తార్తి భంజన
జయ దుస్తర సంసార సాగరోత్తారణ ప్రభో ప్రసీద
సే మహా భాగా సంసారర్తస్య ఖద్యతః
సర్వ పాపక్షయం కృత్వా రక్షమాం పరమేశ్వర*


అనే శ్లోకాన్ని భక్తిగా జపిస్తూ శివుని ప్రార్థించాలి.

*మహాదేవాయ నమః* అంటూ పూజించిన మూర్తిని వదిలేయాలి.

వర్గం:హిందూ సాంప్రదాయాలు
లక్ష పసుపు నోము

**లక్ష పసుపు నోము** ఆంధ్ర ప్రదేశ్ లో మహిళలు నోచుకొనే ఒక నోము. దీనిలో ముత్తైదువులు పసుపు కొమ్ములను అందరికీ పంచుతారు.

## వ్రత కథ
ఒక వూరిలో ఒక బ్రాహ్మణ ఇల్లాలు వుండేది. ఆమె భర్త రూపసి, విద్యావంతుడు. గౌరవంగా బతకడానికి తగినన్ని సిరిసంపదలు వున్నవాడే అయినా తరచూ అనారోగ్యాల పాలబడుతూ వుండేవాడు. భర్త అనారోగ్యాల వల్ల, ఆ బ్రాహ్మణ ఇల్లాలు ఏ సుఖానికీ నోచుకోక ఏడుస్తూ వుండగా, ఆ వూరికి వచ్చిన ఒక యతీశ్వరుడు, ఆమె చేసిన అతిథి సత్కారాలకు ఆనందించి, ఆమె పరిస్థితిని దివ్య దృష్టితో తెలుసుకొని "సాధ్వీమణీ ! చింతించకు. లక్ష పసుపు నోము నోచి ఉద్యాపన చేసుకుంటే అన్నీ చక్క బడుతాయి ” అని చెప్పాడు. ఆమె అలాగే చేయగా, అది మొదలామె భర్త అనారోగ్యమనే ప్రసక్తి లేకుండా, ఆఖరికి జలుబయినా లేకుండా పూర్ణాయువుతో జీవించాడు. భార్యకు ఎనలేని సుఖం ఇచ్చాడు.

## విధానం
ఆరు నెలల పాటు ప్రతిరోజూ పై కథ చెప్పుకుని, తలపై అక్షతలు వేసుకోవాలి. ఏడవ నెల మొదటి రోజున ఉద్యాపన చేసుకోవాలి.

## ఉద్యాపనం
వెన్ను విరగని పసుపు కొమ్ములు లక్ష ఏరి పెట్టుకుని, తగినంత కుంకమతో శ్రీ మహా లక్ష్మీని గాని, శ్రీ గౌరీని గాని, ఎవరో ఒక అమ్మవారిని పూజించాలి. ఆ పసుపు కొమ్ములూ కుంకుమ తీసుకుని యింటి చుట్టూ వున్న వీధులన్నీ తిరిగి యింటింటా పంచిపెట్టాలి. ఏ ఇంట్లోనూ కూడా దోసెడుకు తక్కువగా పసుపు కొమ్ములివ్వకూడదు. తగినంత కుంకుమ కూడా యివ్వాలి. శక్తివంతులు పిండివంటలు కూడా పంచుకోవచ్చు.

వర్గం:హిందూ సాంప్రదాయాలు
చుట్ట పంపు

**చుట్ట పంపు** అనగా తక్కువ లిఫ్ట్ పంపు, ఇది రింగులు, రింగులుగా చుట్టబడిన పైపుతో చక్రం వలె ఉంటుంది. దీనిని ఆంగ్లంలో **స్పైరల్ పంప్** అంటారు. ఈ చుట్ట పంపు చక్రం వలె తిరుగుతున్నపుడు మొదలు నీటిలో మునుగుతూ కొంత నీటిని తీసుకొని పై వైపుకి చేరినపుడు ఆ నీరు మరొక రింగులోకి చేరుతుంది, ఈ విధంగా చుట్ట పంపు తిరుగుతున్నపుడు మొదలు నుంచి మరొక రింగ్ లోకి, ఆ రింగ్ లో నుంచి మరొక రింగ్ లోకి అలా అలా అన్ని రింగ్ లలోకి నీరు చేరుతూ చుట్ట పంపు మధ్యగా నున్న పైపు చివరి నుంచి నీరు బయటికి వస్తుంది. ఈ స్పైరల్ పంపు ప్రవేశద్వారం నీటిని తీసుకునేందుకు ఆ నీటిని మధ్య నున్న బాహ్య కుహరం ద్వారా పై భాగానున్న నీటి సరఫరా గొట్టానికి అందించేందుకు ఈ పంపు మధ్య భాగం నీటివనరుకు ఎత్తుగా ఉండేటట్లు ప్రవేశ కుహరంలో నీరు చేరేందుకు కొంత భాగం నీటివనరులో మునిగేట్లు నిలువుచక్రంగా బిగించబడివుంటుంది.

ఈ పంపు సామర్థ్యం ముఖ్యంగా ఇది తిరిగే వేగంపై అధారపడి ఉంటుంది, ఈ పంపు సమర్ధవంతంగా పని చేసేందుకు విద్యుత్ యంత్రశక్తిని లేదా జంతుశక్తిని ఉపయోగిస్తారు.

సాధారణంగా నీటిపారుదల ప్రయోజనాల కోసం అనేక "తక్కువ లిఫ్ట్ పంపు"ల వలె ఈ చుట్ట పంపును ఉపయోగిస్తున్నారు.

## ప్రయోజనాలు
చుట్ట పంపు ఆర్కిమెడెస్ స్క్రూకు ప్రత్యామ్నాయంగా నిర్మించబడింది. ఆర్కిమెడెస్ స్క్రూ వలె కాక దీనిని సమంగా నడిపించవచ్చు, ఆర్కిమెడెన్ స్క్రూ అయితే 30° వంగి ఉంటుంది. సరైన రొటేటింగ్ సీల్ బిగించి ఉన్న చుట్ట పంపు, ఎక్కువ ఎత్తుకు నీటిని సరఫరా చేయగలదు, సాధారణంగా 5 నుంచి 10 మీటర్ల పైకి నీటిని పంపించగలదు. ఇతర సూత్రాలతో నడుపబడుతున్న కొత్త పంపులు ఉద్భవిస్తున్నప్పటికి, కొన్ని ఇతర ప్రయోజనాల దృష్ట్యా ఒక ముఖ్యమైన సాధనంగా చుట్ట పంపు మిగిలిపోయింది, దీనిని నిర్మించడం, మరమ్మతు చేయడం సులభం, అంతేకాక దీనికి అయ్యే ఖర్చు చాలా తక్కువ. ఈ పంపు నిర్మించేందుకు అవసరమైన అన్ని భాగాలు మెటల్ గా స్థానిక వనరుల నుండే లభించగలదు. దీని రూపం సులభంగా చెయ్యవచ్చు. 

## ప్రతికూలతలు
ముందు చెప్పినట్లుగా, ఈ పంపు కేవలం చిన్న ఎత్తు మీదకే నీటిని పంపించగలదు. డ్రైనేజీ, సాగునీటిపారుదల వ్యవస్థలలో వచ్చిన అనేక ఇతర పంపింగ్ అనువర్తనాల వలన లేదా నీరు ఎక్కువ లోతు నుండి తోడవలసిన పరిస్థితుల వలన ఈ పంపులు తగినవిగా లేవు.

## మూలాలు

## ఇవి కూడా చూడండి
*కాయిల్ పంపు
*ఆర్కిమెడిస్ స్క్రూ

వర్గం:పంపులు
సరళదేవదారు

**సరళదేవదారు** నిటారుగా 30 నుంచి 50 మీటర్ల (98-160 అడుగులు) ఎత్తు పెరుగుతుంది. దీని మాను వ్యాసం 2 మీటర్లు (6.6 అడుగులు), అనూహ్యంగా 3 మీటర్లు (10 అడుగులు) ఉంటుంది. దీని శాస్త్రీయ నామం పినస్ లాంగిఫోలియా (పైనస్ రోక్స్బుర్గీ). దీనిని తెల్లతెగడచెట్టు అని కూడా అంటారు. భారతదేశంలో కనిపించే పినస్ లలో అత్యంత ముఖ్యమైనది సరళదేవదారు. హిమాలయాలలో పెరిగే కొన్ని చెట్లలో ఇది ఒకటి, కొన్నిసార్లు ఈ జాతులలోని కొన్ని రకాలు అత్యంత కఠినమైన నేలలో కూడా పెరుగే సామర్థ్యాన్ని కలిగి ఉంటాయి. ఇది ఒక జిగురు వృక్షం, నిరంతరం రెసిన్ అందించే సామర్థ్యాన్ని కలిగి ఉంటుంది, పొడవైన గాటు కొట్టడం ద్వారా ఈ చెట్టు నుంచి రెసిన్ స్వీకరిస్తారు. నిటారుగా పెరిగే ఈ చెట్టు పై భాగం గోపురం వలె గుండ్రంగా ఉంటుంది, ఇది సతతహరిత వృక్షం, సాధారంగా చాలా ఎత్తు వరకు ఒకే మానును కలిగి ఉంటుంది, అరుదుగా ఎక్కువ మానులు కలిగి ఉంటుంది. ఈ చెట్టు బెరడు మాను వద్ద గోధుమ ఎరుపు రంగుతో మందంగా, లోతుగా పగుళ్ళతో ఉంటుంది, శిఖర భాగంలో సన్నగా, పొరలుగా ఉంటుంది. వీటి ఆకులు సూదుల వలె చాలా సన్నగా 20-35 సెంటీమీటర్ల పొడవుతో విశిష్టమైన పసుపు ఆకుపచ్చని రంగులో ఉంటాయి. వీటి పుష్పాలు ద్విలింగ పుష్పాలు ఇవి గాలి ద్వారా పరాగ సంపర్కం చెందుతాయి.

వర్గం:ఐ.యు.సి.ఎన్. కనీస ఆందోళనకర ఎర్ర జాతులు జాబితా
వీణ వేణువైన సరిగమ విన్నావా (పాట)

ఈ పాట ఇంటింటి రామాయణం చిత్రం లోనిది. రంగనాథ్, ప్రభ అభినయించారు. గాత్రం: ఎస్.పి.బాలసుబ్రమణ్యం, ఎస్.జానకి. సాహిత్యం: వేటూరి సుందరరామ్మూర్తి. సంగీతం: రాజన్-నాగేంద్ర

## పాటలోని సాహిత్యం

వీణ వేణువైన సరిగమ విన్నావా
తీగ రాగమైన మధురిమ కన్నావా
తనువు తహతహలాడాల, చెలరేగాల
చెలి ఊగాల ఉయ్యాలీవేళలో

ఊపిరి తగిలిన వేళ, నే ఒంపులు తిరిగిన వేళ
నా వీణలో నీ వేణువే పలికే రాగమాల
చూపులు రగిలిన వేళ, ఆ చుక్కలు వెలిగిన వేళ
నా తనువునా అణువణువునా జరిగే రాసలీల
||వీణ వేణువైన||

ఎదలో అందం ఎదుట, ఎదుటే వలచిన వనిత
నీ రాకతో నా తోటలో, వెలసే వనదేవత
కదిలే అందం కవిత, అది కౌగిలి కొస్తే యువత
నా పాటలో నీ పల్లవే నవత, నవ్య మమత
||వీణ వేణువైన||


## మూలాలు

## బాహ్య లంకెలు
* 
* Veena Venuvaina Sarigama from Intinti Ramayanam movie

వర్గం:వేటూరి సుందరరామమూర్తి రచించిన పాటలు
వర్గం:తెలుగు సినిమా పాటలు
వడ్డే నవీన్

**వడ్డే నవీన్ ** తెలుగు సినిమా నటుడు. సుమారు 30 సినిమాల్లో కథానాయకుడిగా నటించాడు. 1997లో వచ్చిన కోరుకున్న ప్రియుడు ఇతని మొదటి సినిమా. ఇంకా పెళ్ళి, చాలా బాగుంది, స్నేహితులు మొదలైన సినిమాలు ఇతనికి గుర్తింపు తెచ్చాయి. ఇతని తండ్రి వడ్డే రమేష్ తెలుగు సినీ నిర్మాత.

## కెరీర్
1997 లో వచ్చిన కోరుకున్న ప్రియుడు చిత్రంతో తన కెరీర్ ప్రారంభించిన నవీన్ తర్వాత పెళ్ళి, మనసిచ్చి చూడు, స్నేహితులు, చాలా బాగుంది లాంటి సినిమాలతో మంచి గుర్తింపు సాధించుకున్నాడు. అయితే 2000 దశకంలో అవకాశాలు సన్నగిల్లడంతో చాలా తక్కువ సినిమాలు చేశాడు. 2016 తర్వాత మరే సినిమాలో నటించలేదు.

## నటించిన చిత్రాలు
#కోరుకున్న ప్రియుడు (1997)
#పెళ్లి (1997)
#ప్రియా ఓ ప్రియా (1997)
#మనసిచ్చి చూడు (1998)
#లవ్ స్టోరీ 1999 (1998)
#స్నేహితులు (సినిమా) (1998)
#నా హృదయంలో నిదురించే చెలీ (1999)
#ప్రేమించేమనసు (1999)
#మా బాలాజీ (1999)
#చాలా బాగుంది (2000) 
#బాగున్నారా (2000) 
#మా ఆవిడమీదొట్టు - మీ ఆవిడ చాలా మంచిది (2001) 
#చెప్పాలని ఉంది (2001)
#అయోధ్య (సినిమా) (2005)
#ఆదిలక్ష్మి (2006)
#నా ఊపిరి
# శ్రీమతి కళ్యాణం
#ఎటాక్ (2016) 
#క్రాంతి (2018)

## బయటి లంకెలు
*
*వడ్డే నవీన్ నటించిన సినిమాల జాబితా 

## మూలాలు


వర్గం:తెలుగు సినిమా నటులు
వర్గం:జీవిస్తున్న ప్రజలు
వర్గం:కృష్ణా జిల్లా సినిమా నటులు
వర్గం:సినీ వారసత్వం గల తెలుగు సినిమా వ్యక్తులు
మాగ్నస్ కార్ల్‌సన్

**మాగ్నస్ కార్ల్‌సన్** నార్వే దేశానికి చెందిన చదరంగం ఆటగాడు. 2013 లో ఇతను చెన్నైలో జరిగిన ప్రపంచ చదరంగం పోటీలలో మనదేశానికి చెందిన విశ్వనాధన్ ఆనంద్ పై గెలిచి ప్రపంచ విజేతగా నిలిచాడు. కార్ల్‌సన్ సాధించిన అత్యుత్తమ రేటింగ్ పాయింట్లు 2872 చదరంగ పోటీలో ఒక రికార్డు.
## నేపధ్యము
కార్ల్‌సెన్ తల్లిదండ్రులు సిగ్రున్, హెన్రిక్ అల్బెర్ట్ కుమారుడిలో ఉన్న అపార ప్రతిభను, సహజ నైపుణ్యాన్ని గుర్తించి తమవంతుగా ప్రోత్సహించారు. వీరి కుటుంబం కొంతకాలం ఫిన్‌లాండ్‌లో ఉండేది. అక్కడ కార్ల్‌సెన్‌కు మిత్రులెవరూ లేకపోవడంతో లెగో (విడివిడిగా ఉండే బొమ్మలను ఒక క్రమంలో పేర్చి ఒక రూపం ఇవ్వడం) గేమ్స్ ఆడేవాడు.నాలుగేళ్ల వయస్సులోనే లెగో ద్వారా అతను కనీసం ఆరేడు గంటలు ఏకాగ్రతతో, ఎలాంటి అలసట లేకుండా ఉండేవాడు. ఈ లక్షణాలతో అతడి తండ్రి అతను చెస్ ప్లేయర్ కాగలడనే నిర్ణయానికి వచ్చాడు. అతనికి చెస్ ఆటను పరిచయం చేయడంతోపాటు అపుడపుడూ గేమ్‌లు ఆడేవాడు. కార్ల్‌సెన్‌కు ఏడేళ్ల వయసులో అతని పెద్దక్క కూడా చెస్ ఆడటం ప్రారంభించింది. అక్క ఆటను చూసిన కార్ల్‌సెన్ ఆమెను ఓడించాలనే లక్ష్యంతో చెస్‌ను సీరియస్‌గా తీసుకొని తీవ్ర సాధన చేయడం ప్రారంభించాడు.

మూడు నెలల తర్వాత అక్కను ఓడించాడు. నార్వే జాతీయ చాంపియన్‌షిప్‌లో పాల్గొన్న తొలిసారి 11వ స్థానం పొందాడు. కార్ల్‌సెన్‌కు పదేళ్లు వచ్చేసరికి గంటలకొద్దీ చెస్ బోర్డుకే అంకితమైపోయాడు. పాఠశాల హోంవర్క్ కూడా కుటుంబ సభ్యులు గుర్తుచేసేవారు. 13 ఏళ్లకు గ్రాండ్‌మాస్టర్ హోదా సంపాదించాడు. 16 ఏళ్లు వచ్చాక కూడా ఉన్నతవిద్య అభ్యసిస్తే బాగుంటుందని కుటుంబ సభ్యులు సూచించేవారు. కానీ చెస్ తప్ప మరో లోకం తెలియకుండా కార్ల్‌సెన్ ముందుకు దూసుకెళ్లాడు. కుటుంబ సభ్యులు కూడా ఆ అబ్బాయి ఆసక్తిని గమనించి ప్రోత్సహించారు. ఆ ఫలితం గానే అతను ప్రపంచ విజేతగా నిలువగలిగాడు.

## విజయాలు
*2004లో ఏప్రిల్ 26న కార్ల్‌సెన్ 13 ఏళ్ల 148 రోజుల వయస్సులో గ్రాండ్‌మాస్టర్ (జీఎం) హోదా దక్కించుకున్నాడు. చెస్ చరిత్రలో పిన్న వయస్సులో జీఎం హోదా పొందిన రెండో క్రీడాకారుడిగా నిలిచాడు.
*2010లో జనవరి 1న కార్ల్‌సెన్ 19 ఏళ్ల 32 రోజుల వయస్సులో ప్రపంచ నంబర్‌వన్ ర్యాంక్‌ను అందుకున్నాడు. ఈ క్రమంలో అతను చెస్ చరిత్రలో టాప్ ర్యాంక్ దక్కించుకున్న పిన్న వయస్కుడిగా రికార్డు నెలకొల్పాడు.
* 2013 జనవరిలో కార్ల్‌సెన్ 2861 ఎలో రేటింగ్‌తో చెస్ చరిత్రలో అత్యుత్తమ రేటింగ్ సాధించాడు. ఈ తర్వాత ఫిబ్రవరిలో 2872 పాయింట్లతో తన ఎలో రేటింగ్‌ను మరింత మెరుగుపర్చుకున్నాడు. 2009లో బ్లిట్జ్ విభాగంలో ప్రపంచ చాంపియన్‌గా నిలిచాడు.
*2 ప్రపంచ చెస్ చాంపియన్‌గా నిలిచిన రెండో పిన్న వయస్కుడిగా కార్ల్‌సెన్ గుర్తింపు పొందాడు. 1985లో రష్యా దిగ్గజం గ్యారీ కాస్పరోవ్ 22 ఏళ్ల 6 నెలల 27 రోజుల వయసులో ప్రపంచ చాంపియన్‌గా నిలువగా... కార్ల్‌సెన్ 22 ఏళ్ల 11 నెలల 22 రోజుల వయసులో ఈ ఘనత సాధించాడు.
*16 ప్రపంచ చెస్ సమాఖ్య (ఫిడే) ఆధ్వర్యంలో జరిగిన ప్రపంచ చాంపియన్‌షిప్‌లో టైటిల్ నెగ్గిన 16వ క్రీడాకారుడిగా కార్ల్‌సెన్ నిలిచాడు.
## 2013 ప్రపంచ చదరంగం పోటీలు
ఐదుసార్లు విశ్వవిజేత ఆనంద్‌తో జరిగిన మ్యాచ్‌లో కార్ల్‌సెన్ 6.5-3.5 పాయింట్ల తేడాతో నెగ్గి ప్రపంచ చాంపియన్‌గా అవతరించి తమిళనాడు ముఖ్యమంత్రి జయలలిత చేతుల మీదుగా రూ. 9 కోట్ల 90 లక్షల బహుమతి తోపాటు ట్రోఫీని గెలుచుకున్నాడు. రెండవ స్థానంలో నిలిచిన విశ్వనాథన్ ఆనంద్‌ రూ. 6 కోట్ల 3 లక్షల బహుమతి గెలుచుకున్నాడు. అంతర్జాతీయ చెస్ సమాఖ్య (ఫిడే) అధ్యక్షుడు కిర్సాన్ ఇల్యూమ్‌జినవ్ వరుసగా కార్ల్‌సెన్, ఆనంద్‌లకు స్వర్ణ, రజత పతకాలను అందజేశాడు.
## మూలాలు

వర్గం:1990 జననాలు
వర్గం:చదరంగ క్రీడాకారులు
వర్గం:జీవిస్తున్న ప్రజలు
వర్గం:నార్వే వ్యక్తులు
వల్లభాపురం జనార్ధన

**వల్లభాపురం జనార్ధన** అభ్యుదయ కవి. వివిధ ఛందస్సులలో అనేక పద్యాలు కూడా రాశారు. తెలుగు పండితులుగా పనిచేసి, పదవీ విరమణ పొందారు. పాలమూరు జిల్లా కవులలో ఈయన ఒకరు. ఇతను వామపక్ష భావ జాలంతో రచనలు చేశారు. వీరి కవితలు అనేక పత్రికలలో, సంకలనాలలో చోటును సంపాదించుకున్నాయి.   మహబూబ్ నగర్ జిల్లా ప్రజా సాహితీ జిల్లా బాధ్యులుగా అనేక సాహితీ కార్యక్రమాలను నిర్వహించారు. వీరు పహారా కాస్తున్న రాత్రి అను కవితా సంకలనాన్ని వెలువరించారు.
శ్రీశ్రీ మీద ఉన్న అభిమానంతో ' యుగ పతాక ' పేరుతో ఓ దీర్ఘ కవితను వెలువరించారు. తెలంగాణ సాహితీ రాష్ట్ర అధ్యక్షులుగా పనిచేస్తూ, వివిధ సాహితీ కార్యక్రమాలను నిర్వహిస్తున్నారు.
## రచనలు
#పహారా కాస్తున్న రాత్రి(వచన కవితా సంకలనం)
#యుగ పతాక శ్రీశ్రీ (దీర్ఘకవిత)
#విషకౌగిలి 123 అణుబంధ నానీలు
#విజయక్రాంతి (సంగీత రూపకం)
### అతని రచనల నుండి...
*సురవరం ప్రతాపరెడ్డి గురించి...
సీస పద్యం:

తెలగాణ తెలుగున వెలుగులు చూపించి
ప్రాంతీయ ప్రతిభను పంచినాడు
తెలగాణ నేలలో తెలివికి చీకటి జాడయే లేదని చాటినాడు
మరియాదలను వీడి మాటతూలినవారి
గర్వమ్ము దించగా కదలినాడు
తెలగాణ తెలుగులో తీయందనాలను
చూడని నాల్కకు చూపినాడు
వైతాళికుండుగా జాతిరాగము పాడి
తెలగాణ ధిషణను తెలిపినాడు
తే:గీ:
మిట్టమధ్యాహ్న సూర్యుడై మెలగినాడు
ఆంధ్ర గర్వము చెండాడియలరినాడు
ప్రాంత తెలగాణ నడవడి పట్టిచూపి
రచనలందున రత్నాల రశ్మి చూపి
సురవరము జాతి మర్యాద చూపినాడు
కందం:
ప్రతిభా మంజూష తెరిచి
శ్రుతి చేసెను తెలుగుబాస చిన్నెల లయలన్
మతిమంతుడు జనహిత వరి
స్తుతికే స్తుతియయి నిలిచెను సురవర మతియై
కందం:
సేద్యము కవితా సేద్యము
వేద్యత పరిశోధకత్వ విద్వచ్చవియై
హృద్యపు రచనలు చేసెను
ఖాద్యములుగ బుద్ధికిడగ ఘన సురవరమే
కందం:
స్థిరుడై భాషా రతుడై
సురుచిరమగు గ్రామ్యభాష సొబగులు తెలిపీ
సురభాష కన్న మిన్నని
పరిచయమొనరించె భువికి భాసుర వరమే
ఉత్పలమాల:
బాలిశులైనయాంధ్రుల సవాలుకునిచ్చె జవాబు దీటుగా
సాలగ గోలకొండ కవి సంచిక నిల్పి చరిత్ర సాక్షిగా
గాలికి తూలిపోదు తెలగాణ యశమ్మని చాటి చెప్పెరా
చాలిన స్వాభిమాన జవసత్వపు దుర్భిణి చూడు సాహితిన్
శా ర్దూల వృత్తం:
శ్రీ రామాయణ కావ్యగాథగల రాశీభూతమౌ కల్పనల్
సారాంశమ్మున విశ్వసించుటకు సాక్ష్యాధారముల్ లేవనెన్
చారిత్రాత్మక గీటురాయిపయి సంచాలించి చూపించెరా
ధీరుండౌ పరిశోధకుండు ప్రతిభా ధీ రశ్మి మార్తాండుడే
తేటగీతి:
ఆంధ్ర తెలగాణ జీవన వ్యాకరణము
సంస్కృతీ నాగరికతల సౌరభాల
తెలుగు వెలుగుల చీకటి తీరులన్ని
గరిమనాంధ్రుల సాంఘిక చరిత రాసి
కొత్త పరిశోధనకు దారులెత్తి చూపె
తేటగీతి:
భాష సౌందర్య రూపము పరిమళించ
లిపికి సంస్కరణమ్ముల ప్రాపు వలయు
ననుచు చర్చించి నవ సూత్రమునులిఖించె
సురవరమ్ము భాషాశాస్త్ర పరిమళమ్ము


* పాలమూరు కరువుగురించి...

పాలమూరు పల్లెలు 
బే చిరాగ్‌లుగా మారుతున్నయి
పొలాలు బీళ్ళవుతున్నయి
బీటలు వారుతున్నయి
సమాధులవుతున్నయి
ఇది ప్రకృతి ప్రకటించిన కోపమా!
వికటించిన ప్రజా ప్రభుత్వద్యేయమా!
...
ఆనకట్టలతో అన్నం పెడుతున్న పాలమూరు కూలీ
మెతుకు దూరమై
గొంతు పొలమారిపోయి
గటుక్కుమంటుండడు
దత్తత మంత్రపుష్పాలు
దగాల దడి కడ్తున్నయి
ఆకలి చావులపై మంత్రుల సుభాషితాలు
మనిషితనాన్ని తలదించుకొనేలా చేస్తున్నయి
పొలం పొలంగా మిగలని పాలమూరు
పటంలో గూడా ఊరుగా
మిగలకుండా పోయే రోజొస్తుంది
మనం మేల్కొనకుంటే.


## బయటి లంకెలు
* 

## మూలాలు

వర్గం:మహబూబ్ నగర్ జిల్లా ఆధునిక కవులు
వర్గం:మహబూబ్ నగర్ జిల్లా కవులు
అడవి మల్లి

thumb|అడవి మల్లి
మల్లె చెట్టుకి సంబంధించిన వివిధ రకాలలో ఒక రకం పేరు **అడవి మల్లి**. దీని శాస్త్రీయ నామం Jasminum pubescens. ఇది స్వేచ్ఛగా వ్యాప్తిచెందే పొద, ఇది మెత్తనైన హృదయాకృతి ఆకులుతో పెద్ద సమూహంగా ఉంటుంది. ఈ చెట్టు యొక్క పువ్వులు విరబూసినప్పుడు నక్షత్రాకారంలో అందంగా ఉంటాయి, ఈ పువ్వులు తెల్లగా మంచి సువాసన కలిగి ఉంటాయి. ఇది సతతహరితమని చెప్పవచ్చు, వీటి కొమ్మలు తీగలుగా వ్యాప్తిగా చెందుతాయి. ఇది సాధారణంగా బహిరంగ ప్రదేశాలలో కనిపిస్తుంది, గుట్టలలో మొదలు వద్ద కొద్ది వెడల్పుతో, 5-10 'పొడవుగా వ్రేలాడుతున్నట్లు వ్యాప్తి చెందుతాయి. బాగా గుబురుగా కాడలతో ఆకులు కలిగిన ఈ చెట్టు ఆకుపచ్చగా కనిపిస్తుంది. ఈ ఆకులు బేస్ వద్ద ఈనెకు ఒకవైపు అండాకారంలో, గుండ్రంగా ఉంటాయి, ఈనెకు మరొకవైపు వ్యతిరేకంగా ఇలాగే ఉంటాయి, ఈ ఆకులు 2" పొడవుతో ఉంటాయి. నక్షత్రాకారంలో తెల్లగా, గుంపుగా ఉండే ఈ పువ్వులు దాదాపు సంవత్సరం పొడవునా కనిపిస్తాయి.

## ఇవి కూడా చూడండి

## బయటి లింకులు
*Star Jasmine Toptropicals.com
పరిమళ్

**పరిమళ్ **మహబూబ్ నగర్ జిల్లా బిజినపల్లి మండలంలోని మంగనూర్ గ్రామానికి చెందిన కవి. వెంకటయ్య అను జన్మ నామం కలిగిన ఈ కవి పరిమళ్ పేరుతో కవిత్వం రాస్తున్నాడు. ఆంధ్రజ్యోతి, ఆంధ్రభూమి, పత్రిక, ప్రస్థానం, ప్రగతి, సోయి, ప్రజాసంసృతి, అరుణతార వంటి పత్రికలలో, పాలమూరు గోస, గ్లోబల్ ఖడ్గం, మా ఊరు, జనకవనం. గుజరాత్ గాయం, ప్రపంచీకరణ ప్రతిధ్వని వంటి ఆభ్యుదయ సాహిత్య సంకలనాలలో వీరి కవితలు ముద్రించబడ్డాయి. కొన్ని కథలు కూడా రాశారు. విరసం వారు వెలువరించిన 'కథల పంట' లో వీరి కథకు స్థానం దక్కింది. 2005లో 42 కవితలతో మట్టిగంప కవితా సంకలనాన్ని వెలువరించాడు. కొన్ని కవితలు, కొన్ని వ్యాసాలతో కలిపి డెడ్డెనకనక అను పుస్తకాన్ని వెలువరించాడు. ఉస్మానియా విశ్వ విద్యాలయంలో, డా. బి. కేశవులు గారి పర్యవేక్షణలో పాలమూరు జిల్లా వచన కవిత్వం - ఆర్థిక, సామాజిక విశ్లేషణ అను అంశం మీద పరిశోధన చేసి, డాక్టరేట్ పట్టా పుచ్చుకున్నారు. ప్రస్తుతం మాగనూర్ ప్రభుత్వ జూనియర్ కళాశాలలో తెలుగు ఉపన్యాసకులుగా పనిచేస్తున్నారు. పాలమూరు స్థితి గతులలో మార్పు కోసం గత కొంత కాలంగా ఉద్యమిస్తున్న పాలమూరు అధ్యయన వేదికలో భాగస్వాములు. ఈ వేదికలోని ఇతర సోదర కవులు ఉదయమిత్ర, ఇక్బాల్ పాష లతో కలిసి దుఃఖాగ్నుల తెలంగాణ అను చిన్న కవితా సంకలనాన్ని వెలువరించాడు.
## మూలాలు

వర్గం:మహబూబ్ నగర్ జిల్లా కవులు
ఏడాకుల చెట్టు

**ఏడాకుల [[చెట్టు]]** అనే ఈ సొగసైన సతతహరిత వృక్షం భారతదేశం యొక్క చాలా భాగాలలో కనిపిస్తుంది. దీని వృక్ష శాస్త్రీయ నామం ఆల్స్టోనియా స్కాలరీస్. ఎడిన్బర్గ్ కు చెందిన ప్రముఖ వృక్ష శాస్త్రజ్ఞుడు, ప్రొఫెసర్ సి. ఆల్స్టన్ (1685-1760) జ్ఞాపకార్ధం ఈ వృక్షానికి ఈ పేరు పెట్టారు. ఈ జాతుల పేరు స్కాలరీస్, స్కాలరీస్ అనగా పండితుడు, ఈ స్కాలరీస్ పేరు ఎలా వచ్చిందంటే, పాఠశాల పిల్లలకు అవసరమయిన చెక్క పలకలను తయారు చేసేందుకు ఈ చెట్టు కలపను ఉపయోగించేవారు. ఆంగ్లంలో దీనిని డెవిల్ ట్రీ అంటారు, డెవిల్ ట్రీ అనగా దయ్యం చెట్టు, ఈ చెట్లపై దయ్యాలు నివాసముంటాయనే పుకార్లతో ఈ చెట్టు దయ్యం చెట్టుగా ప్రాచుర్యం పొందింది. అక్టోబరులో ఈ చెట్టు చిన్నని, ఆకుపచ్చని, సువాసన కలిగిన పుష్పాలను పుష్పిస్తుంది. ఈ చెట్టు యొక్క అన్ని భాగాలు విషపూరితమైనవిగా పరిగణిస్తారు. ఈ పొడవైన సొగసైన వృక్షం కఠినమైన బూడిదరంగు బెరడును కలిగివుంటుంది. ఈ చెట్టు యొక్క కొమ్మలు వలయంగా,, అలాగే ఆకులు ఒకే చోట అనేకం వస్తాయి. ఈ ఆకులు కొంచెం గుండ్రంగా, తోలు వలె ముదురు ఆకుపచ్చగా ఒక్కొక్క గుచ్ఛానికి 4 నుంచి 7 ఉంటాయి, దాదాపుగా ఒక్కొక్కొక గుచ్ఛానికి ఏడు ఆకులే ఉంటాయి, అందువలనే ఈ చెట్టును **ఏడాకుల చెట్టు** అని, హిందీలో **సప్తపర్ణి** అని అంటారు. ఈ చెట్టు చెక్క చాలా మృదువైనది, ఏదైనా తయారు చేయడానికి అనువైనది, కాబట్టి, ఈ చెక్కను సాధారణంగా ప్యాకింగ్ బాక్సుల, నల్లబల్లల తయారీలో ఉపయోగిస్తారు. ఈ చెట్టు బెరడును డీటా బార్క్ అంటారు, ఈ బెరడును అతిసారము, జ్వరం చికిత్సకు సంప్రదాయ ఔషధంగా ఉపయోగిస్తారు. దయ్యం చెట్టుగా పేరు పొందిన ఈ చెట్టు కింద కూర్చునేందుకు లేదా సేదతీరేందుకు పశ్చిమ కనుమల్లోని గిరిజన ప్రజలు అయిష్టత వ్యక్తం చేస్తారు, అక్కడ దయ్యముంటుందని భయపడతారు.

వర్గం:అపోసైనేసి
వర్గం:అపోసైనేసి కుటుంబ మొక్కలు
మేధా ఖొలే

మేధాఖొలే పుట్టి పెరిగింది పూనా. వారిది మద్యతరగతి కుటుంబం. ఆమె తన మాతృభాష అయిన మరాఠీ మాధ్యమంలో ఉన్నత పాఠశాల విద్యను సాగించింది. ఒకప్పుడు ఆమెకు సాహిత్యం పట్ల మక్కువ ఎక్కువ. అయినప్పటికీ పదవతరగతి పరీక్షలలో 88% మార్కులు పొందిన తరువాత ఆమెనిర్ణయంలో మార్పులు సంభవించాయి. ఆమె స్నేహితులంతా విజ్ఞాన శాస్త్రము ప్రధానాంశంగా డిగ్రీ కోర్సు తీసుకున్న కారణంగా ఆమెకూడా విజ్ఞాన శాస్త్రము డిగ్రీలో చేరడానికి నిర్ణయించుకున్నది. తరువాత ఆమె " ఫర్గసన్ కాలేజిలో "లో బి..ఎస్.సి డిగ్రీ విద్యను కొనసాగించింది. డిగ్రీ చదుతున్న మూడు సంవత్సరాల కాలంలో ఆమెకు ప్రత్యేకంగా భౌతికశాస్త్రం పట్ల ఆసక్తి కలిగింది. ప్రధానంగా " క్వాంటం మెకానిజం " పట్ల మరింత ఆసక్తి కలిగింది.
 
## తండ్రి అందించిన ప్రోత్సాహం
ఆయన విజ్ఞాన శాస్త్రము డిగ్రీ తీసుకుని తరువాత లా ప్రధానానంశగా పోస్ట్‌గ్రాడ్యుయేషన్ చేసాడు. అలాగే హ్యూమన్ ఫిజియాలజీ రీసెర్చ్ సేసాడు. ఆయన తన కుమార్తెలమీద సాంఘిక సంప్రదాయ నిబంధలను విధించక వారికి వారు కోరుకున్న విధంగా ఉన్నత విద్యను అభ్యసించడానికి అవసరమైన సహాయం ప్రోత్సాహం అందించాడు. మేధా తనతండ్రి నుండి నేర్చుకోవడంలో ఉన్న ఆనందాన్ని తెలుసుకున్నది. మేధా ఖొలె తండ్రి మానవీయ విలువలకు , విద్యకు అత్యంత గౌరవం ఉన్నవాడు.

ప్రయోగాలు చెయ్యడం, ధియరీ చదివి నేర్చుకోవడం , పుస్తకాలు చదవడం, ప్రాక్టికల్ క్లాసులలో జాగరూకతగా ఉండి పరిశీలించడం ప్రంసిపల్స్ నృర్చుకోవడం ఆమెకు ఆసక్తి కలిగించాయి. ఆసక్తితో అధ్యయనం చేసిన కారణంగా బి.ఎస్.సి డిగ్రీ పరీక్షలలో ఉన్నతశ్రేణిలో విజయం సాధించింది. తరువాత తండ్రి ప్రోత్సాహంతో " యూనివర్శిటీ ఆఫ్ పూనా "లో ఆమె ఎం.ఎస్.సి, ఫిజిక్స్ పూర్తిచేసింది.

## సివిల్ సర్వీసెస్
1989లో ఎం.ఎస్.సి డిగ్రీ అందుకున్న తరువాత ఆమె " స్టేట్, నేషనల్ సివిల్ సర్వీసెస్ " పరీక్షలకు హాజరు అయింది. సమాజానికి సేవలు అదించడానికి సివిల్ సర్వీసెస్ ఉత్తమ మార్గమని ఆమె భావించింది. ఆమె స్టేట్ సివిల్ పరీక్షలద్వారా రెండుమార్లు గ్రూప్ ఏ గజిటెడ్ ఆఫీసర్‌గా ఎన్నిక చేయబడింది. అమె స్వ్లల్పకాలం ఇంకంటాక్స్ డిపార్ట్‌మెంటులో పనిచేసింది. విజ్ఞాన శాస్త్రము సంబంధం లేకపోయినా ఆ ఉద్యోగం ఆమెకు తృప్తినిచ్చింది. తరువాత ఆమె " యూనియన్ పబ్లిక్ సర్వీస్ కమిషన్ " ద్వారా గజిటెడ్ ఆఫీసర్‌గా ఎన్నికైంది. తరువాత ఆమె " ఇండియన్ మెటీరియరాజికల్ " డిపార్ట్‌మెంటులో చేరింది. తరువాత మెటీరియరాలజీ శిక్షణ తీసుకున్న సమయంలో మెటీరియరాలజీ రీసెర్చ్ చేయాలన్న ఆసక్తి అధికమైంది. 

## రీసెర్చ్
మెటీయరాలజీలో ఫిజిక్స్, మేథమెటుక్స్, స్టాటిస్టిక్స్, జాగ్రఫీ, ఎంవిరాన్మెంటల్, విజ్ఞాన శాస్త్రము, అలైడ్ ఫీల్డ్ సంబంధిత మిశ్రితమైన పలు అంశాలు ఉంటాయి. మెటీయరాలజీలో వాతావరణం ఒక అంశం కనుక శిక్షణ తరువాత ఆమె ముంబయితుఫాన్ హెచ్చరిక కేంద్రంలో వెదర్ ఫోర్కేస్టర్‌గా 1/5 సంవత్సరం పనిచేసింది. ఈ పని ఆమెకు వాతావరణంలో కలిగే మార్పులను గురించిన అవగాహన కలిగించింది. 1994లో ఆమె పూనా మెటీయరాజికల్ ఆఫీసు రీసెర్చ్ యూనిట్‌కు బదిలీ చేయబడి 8 సంవత్సరాలు పనిచేసింది. ఉద్యోగంలో భాగంగా ఆమె పలువిద్యార్థులకు మెటీయరాలజీలోని అంశాలలో శిక్షణ ఇచ్చిన కారణంగా అవగాహన మరింత మెరుగైంది. తరువాత ఆమె వైవిధ్యమైన భారతీయ వాతావరణంగురించి అధ్యయనం చేసి మొదటి రీసెర్చ్ పేపర్ (పరిశోధనా పత్రం) ప్రచురించింది. పరిశోధనాంశాలను జాయీయ, అంతర్జాతీయ సెమినార్లలో ప్రదర్శించింది. తరువాత వైవిధ్యమైన భారతీయ వాతావరణంగురించి చేసిన పరిశోధన ద్వారా 2001లో డాక్టరేట్ అందుకున్నది.

## వెలుపలి లింకులు

## మూలాలు
* http://www.ias.ac.in/womeninscience/LD_essays/170-172.pdf ఈ లింకులో ఆయా శాస్త్రవేత్తలు స్వయంగా వ్రాసిన వ్యాసాలు ఉన్నాయి. వాటి నుండి వికీపీడియాకు అనుకూలంగా వ్రాయవచ్చు.

వర్గం:మహిళా శాస్త్రవేత్తలు
బంద్

**బంద్** నిజానికి ఒక హిందీ పదం, దీని అర్థం మూసివేయడం. ఇది భారతదేశం, నేపాల్ వంటి దక్షిణాసియా దేశాల్లో రాజకీయ ఉద్యమకారులు ఉపయోగించే ఒక నిరసన యొక్క ఒక రూపం. బంద్ సమయంలో ఒక రాజకీయ పార్టీ లేదా ఒక సంఘం సాధారణ సమ్మె ప్రకటిస్తుంది. భారత్ బంద్ అని ప్రకటిస్తే భారతదేశం అంతటా బంద్ చేయాలని సూచించినట్టు, రాష్ట్ర బంద్ అని ప్రకటిస్తే రాష్ట్రం అంతటా బంద్ చేయాలని సూచించినట్టు, జిల్లా బంద్ అని ప్రకటిస్తే జిల్లా అంతటా బంద్ చేయాలని సూచించినట్టు, ఈ విధంగా బంద్ ఒక నిర్ధిష్ట ప్రాంతంలో చేయాలని ముందుగా ప్రకటిస్తారు. తరచుగా సంఘం లేదా రాజకీయ పార్టీ బంద్ ప్రకటించినప్పుడు సాధారణ ప్రజలు కార్యాలయ పనులు మాని ఇంటి వద్దే ఉండాలని ఆశిస్తారు. అత్యంత ప్రభావం దుకాణదారులపై పడుతుంది, బంద్ చేసేవారు బంద్ సమయములో దుకాణాలు మూయమని చెబుతారు, అలాగే ప్రయాణీకులను గమ్యస్థానాలకు చేరవేసే వాహనదారులకు వాహనాలు నడపవద్దని చెబుతారు. బంద్ అనగా శక్తివంతమైన అర్థములో శాసనోల్లంఘన. ఎందుకంటే నిరసన సాధనలలో బంద్ చాలా భయానకమైనది, స్థానిక సమాజంపై విపరీతమైన ప్రభావాన్ని చూపిస్తుంది.

బంద్ అనగా మూసివేయడం. బంద్ సమయంలో ఎటువంటి ఆర్థిక పరమైన లావాదేవిలు జరగకుండా నిర్భంధించడం. ఎవరికి వారు స్వచ్ఛందంగా ఇటువంటి నిర్ణయాన్ని తీసుకుంటే దానిని స్వచ్ఛంద బంద్ అని, బలవంతంగా ఇటువంటి నిర్ణయాన్ని తీసుకుంటే దానిని నిర్భంధ బంద్ అని అంటారు. ప్రభుత్వంపై తమ తీవ్రమైన వ్యతిరేకతా భావాన్ని ఈ రూపంలో ప్రదర్శిస్తారు.

వర్గం:పదజాలం
వర్గం:రాజకీయ పదజాలం
చరాస్తి

thumb|341x341px|చరాస్తి అయిన పశుసంపద
వ్యక్తిగత ఆస్తి సాధారణంగా ప్రైవేట్ ఆస్తిగా పరిగణించబడుతుంది, సాధారణ చట్ట వ్యవస్థల్లో వ్యక్తిగత ఆస్తి **చరాస్తి**గా పిలువబడుతుంది, ఇది ఒక స్థలం నుంచి మరొక స్థలానికి కదులుతూ ఉంటుంది, వాస్తవ ఆస్తికి ఇది విభిన్నమైనది. ఈ పదం భూమి, భవనాలు వంటి స్థిరాస్తికి వ్యతిరేకమైనది. భూమిపై ఉన్న చరాస్తి, భూమితో పాటు స్వయంచాలకంగా అమ్మబడదు, ఉదాహరణకు వన్యప్రాణులు, పశువులు మొదలగున్నవి. నిజానికి ఈ పదం cattle (chattel=చరాస్తి), ఇది ప్రాచీన ప్రెంచ్ Chatel యొక్క ప్రాచీన నార్మన్ రూపాంతరం, ఈ పదం ఒకప్పుడు సాధారణ చలన వ్యక్తిగత ఆస్తికి పర్యాయపదంగా ఉండేది.

## వర్గీకరణలు
వ్యక్తిగత ఆస్తి వేర్వేరు మార్గాల్లో వర్గీకరించవచ్చు.

సాధారణంగా తాకగలిగి లేదా భావించగలిగి కదిలించ గలిగిన (అనగా, వాస్తవ ఆస్తి లేదా భూమి జోడించలేదు) ఏ రకపు ఆస్తి అయినా **ప్రత్యక్ష వ్యక్తిగత ఆస్తి**ని సూచిస్తుంది. వీటిలో సాధారణంగా ఫర్నిచర్, దుస్తులు, ఆభరణాలు, కళ, రచనలు, లేక ఇంటి సామాగ్రి వంటి వస్తువులు ఉంటాయి.

**అగోచర వ్యక్తిగత ఆస్తి** లేదా "ఇంటాంజిబుల్స్" వ్యక్తిగత ఆస్తిని సూచిస్తుంది, నిజానికి దీనిని తరలించలేరు, తాకలేరు లేదా భావించలేరు, కానీ బదులుగా విలువను సూచిస్తుంది. సెక్యూరిటీలు, సేవ (అర్ధశాస్త్రం), పరిగణింపలేని ఆస్తుల వంటివి.

వర్గం:అర్థ శాస్త్రము
వెలుపల ప్రసారాలు

స్టూడియో నుండి కాకుండా స్టూడియో వెలుపల నుండి చేసే కార్యక్రమ ప్రసారాలను వెలుపల ప్రసారాలు లేక స్టూడియోకు వెలుపల ప్రసారాలు అంటారు. వెలుపల ప్రసారాలను ఇంగ్లీషులో అవుట్ సైడ్ బ్రాడ్ కాస్టింగ్ అంటారు. మొబైల్ రిమోట్ ప్రసార టెలివిజన్ స్టూడియో నుండి స్వీకరించే టెలివిజన్ లేదా రేడియో కార్యక్రమాలకు సంబంధించిన ఎలక్ట్రానిక్ రంగ ఉత్పత్తులను (Electronic Field Production - EFP) అవుట్ సైడ్ బ్రాడ్ కాస్టింగ్ (Outside broadcasting - OB) అంటారు. సాధారణంగా టెలివిజన్ న్యూస్, స్పోర్ట్స్ టెలివిజన్ కార్యక్రమాలను కవర్ చేయడానికి ఈ మొబైల్ రిమోట్ ప్రసార టెలివిజన్ స్టూడియోలను ఉపయోగిస్తారు. ప్రొఫెషనల్ కెమెరా, మైక్రోఫోన్ సిగ్నల్స్ సహాయంతో ఉత్పత్తి చేసిన రికార్డింగ్ ప్రసారాలను వెలుపలి ప్రసారాల ప్రక్రియలో భాగంగా సాధ్యమైనంత వరకు మొబైల్ ప్రొడక్షన్ ట్రక్కు నుంచే ప్రసారం చేస్తారు.

## ఇవి కూడా చూడండి
టెలివిజన్ స్టూడియో

## బయటి లింకులు

వర్గం:టెలివిజన్ పదజాలం
వర్గం:సాంకేతిక విజ్ఞానం
సంయుక్త ప్రవచనాలు

సంయోజకాలతో సరళ ప్రవచనాలను అనుసంధానం చేయడం వల్ల ఏర్పడే ప్రవచనాలను **సంయుక్త ప్రవచనాలు** అంటారు.

## ప్రవచనం (గణిత శాస్త్రం)
ప్రధాన వ్యాసం ప్రవచనం (గణిత శాస్త్రం)
సత్యముగాని, అసత్యముగాని ఏదో ఒకటి మాత్రమే అయ్యే వాక్యమును ప్రవచనము అంటారు.
## ఉదాహరణలు
# సూర్యుడు తూర్పున ఉదయించును. (సత్యం)
# భారతదేశ రాజధాని హైదరాబాదు. (అసత్యం)
# {3 + 2 = 5} (సత్యం)
# {2 + 2 = 6} (అసత్యం)
## లక్షణాలు
* ఒక వాక్యం సత్యం లేక అసత్యం అనే విషయాన్ని నిర్థారించగలిగినదైతే అట్టి వాక్యాన్ని ప్రవచనం అంటారు.
* అతను చాలా తెలివైన వాడు అనే వాక్యం సత్యమో, అసత్యమో అని తెలియనప్పుడు అది ఒక వాక్యం మాత్రమే, ప్రవచనం కాదు. అనిశ్చిత వాక్యం అవుతుంది.
* {x+y=100} కూడా ప్రవచనం కాదు, ఎందుకంటే ఇది సత్యమో కాదో యిచ్చిన విలువల బట్టి ఉంటుంది.
* ఒక ప్రవచనం యొక్క సత్య విలువ ఆ ప్రవచనం సత్యమో, అసత్యమో తెలుపుతుంది. 
* ఒక ప్రవచనం సత్యమైతే ఆ ప్రవచనం సత్యవిలువ T (ఆంగ్లపదం Trueలోని మొదటి అక్షరం) అనీ, అసత్యమైతే దాని సత్యవిలువ F (ఆంగ్లపదం Flase లోని మొదటి అక్షరం) అనీ చూపుతారు.
* ప్రవచనాలను ఆంగ్ల భాషలోని చిన్న అక్షరాలయిన p,q,r,....లతో సూచిస్తారు. ప్రవచనమంటే ఏకకాలంలో T, F సత్యవిలువలు కలిగి ఉండని వాక్యం.

## సంయోజకాలు
ప్రధాన వ్యాసం సంయోజకాలు
చాలా ప్రవచనాలు కొన్ని సరళమైన ప్రవచనాలను కొన్ని ప్రత్యేక పదాలతో అనుసంధానం చేయడం వల్ల ఏర్పడేవే, ఇలా అనుసంధానం చేసే పదాలను సంయోజకాలు అంటారు. ఈ సంయోజకాలతో సరళ ప్రవచనాలను అనుసంధానం చేయడం వల్ల ఏర్పడే ప్రవచనాలను సంయుక్త ప్రవచనాలు అంటారు.

ఉదాహరణలు : 

p : 2 తప్ప మిగతా ప్రధాన సంఖ్యలన్నీ బేసిసంఖ్యలే.

r : 2 ఒక సరిప్రధాన సంఖ్య.

ఈ రెండు ప్రవచనాలను ఉపయోగించి రకరకాల సంయుక్త ప్రవచనాలను తయారు చేయవచ్చు. మచ్చుకు కొన్ని.

(i) 2 తప్ప మిగతా ప్రధాన సంఖ్యలన్నీ బేసిసంఖ్యలే, 2 ఒక సరిప్రధాన సంఖ్య. అనగా p, q

(ii) 2 తప్ప మిగతా ప్రధాన సంఖ్యలన్నీ బేసి సంఖ్యలే లేదా 2 ఒక సరి ప్రధాన సంఖ్య అనగా p లేదా q

(iii) 2 తప్ప మిగతా ప్రధాన సంఖ్యలన్ని బేసి సంఖ్యలయినపుడు 2 ఒక సరిప్రధాన సంఖ్య అవుతుంది. అనగా p అయినపుడు q అవుతుంది.

(iv) 2 తప్ప మిగత ప్రధాన సంఖ్యలన్నీ బేసి సంఖ్య లే అయినపుడు కేవలం అలా అయినపుడు మాత్రమే 2 ఒక సరి ప్రధాన సంఖ్య అవుతుంది.

i.e., p అయినపుడు కేవలం అలా అయినపుడు మాత్రమే q అవుతుంది.

(v) 2 ఒక సరిప్రధాన సంఖ్య అనునది నిజం కాదు.

వర్గం:గణిత శాస్త్రము
విడువటిల్లు

విడవలిని పై కప్పుగా నేయబడిన ఇంటిని **విడువటిల్లు** అంటారు. ఎండుగడ్డి, జమ్ముగడ్డి, కాకివెదురు వంటి వృక్ష సంబంధితాలను పైకప్పుగా వేయబడిన ఇళ్లను కూడా విడువటిల్లు లేక పాకిల్లు అంటారు. ఇటువంటి ఇళ్లను విడవలితో విడవలినేసేవారు ప్రత్యేక నైపుణ్యంతో నిర్మించటం వలన ఈ రకపు ఇళ్లకు విడువటిల్లు అనే పేరు వచ్చింది. ఇది చాలా పాత రూఫింగ్ పద్ధతి, ఉష్ణమండల, సమశీతోష్ణ వాతావరణ రెండింటిలోను ఈ పద్ధతి ఉపయోగిస్తారు. తక్కువ ఖర్చుతో నిర్మించగల ఇటువంటి ఇళ్లను అభివృద్ధి చెందుతున్న దేశాలలో నిర్మిస్తున్నారు. వృక్ష సంబంధితాలలో మాత్రమే నిర్మించే ఇటువంటి ఇళ్లు ప్రత్యేక కళాత్మకంగా ఉండటంతో కొన్ని అభివృద్ధి చెందిన దేశాలలోని ధనికులు కూడా ఇటువంటి ఇళ్ల నిర్మాణాలపై ఆసక్తి కనబరుస్తున్నారు. 

విడవలి నేసే పద్ధతిని ఒక తరం నుంచి మరొక తరం నేర్చుకుంటూ ఈ పద్ధతిని కొనసాగిస్తున్నారు. ఇటువంటి నిర్మాణాలు వినియోగదారులను ఆకర్షించేందుకు గార్డెన్ హోటల్స్ నిర్మాణాలలో ఉపయోగిస్తున్నారు. బాగా నేసిన పైకప్పు తరచుగా కప్పనవసరం ఉండదు. సాధారణంగా 8-14 సంవత్సరాలకు పైకప్పు మారుస్తుంటారు. పైకప్పుకి వాడిన రకాన్ని బట్టి ఈ పైకప్పు ఎంతకాలానికి మార్చవలసి ఉంటుందో ఊహించుకోవచ్చు, మంచి విడవలితో బాగా నేసిన పైకప్పు 30 సంవత్సరాల వరకు కూడా పాడవకుండా ఉంటుంది.

వర్గం:నివాసాలు
వర్గం:ఇల్లు
గుడిపల్లె (అయోమయ నివృత్తి)

* గుడిపల్లె - చిత్తూరు జిల్లాకు చెందిన ఒక మండలం.
* గుడిపల్లె (సోమందేపల్లె) - అనంతపురం జిల్లా, సోమందేపల్లె మండలానికి చెందిన గ్రామం
ముదిరెడ్డిపల్లి (అయోమయ నివృత్తి)

* ముదిరెడ్డిపల్లి - మహబూబ్ నగర్ జిల్లా, కోస్గి మండలానికి చెందిన గ్రామం
* ముదిరెడ్డిపల్లి (హిందూపురం) - అనంతపురం జిల్లా, హిందూపురం మండలానికి చెందిన గ్రామం
సడ్లపల్లి

**సడ్లపల్లి**, అనంతపురం జిల్లా, హిందూపురం మండలానికి చెందిన రెవెన్యూయేతర గ్రామం.

## మూలాలు

## వెలుపలి లంకెలు
పూలకుంట (అయోమయ నివృత్తి)

* పూలకుంట - అనంతపురం జిల్లా, గుమ్మగట్ట మండలానికి చెందిన గ్రామం
* పూలకుంట (హిందూపురం) - అనంతపురం జిల్లా, హిందూపురం మండలానికి చెందిన గ్రామం
కల్పగం పొలస

thumb|కల్పగం పొలస
డాక్టర్ **కల్పగం పొలస** మైక్రోబయాలజీ శాస్త్రవేత్త. ఆమె మూడు దశాబ్ధాలుగా రీసెర్చిలో మునిగి తేలుతూ 100కు పైగా పబ్లికేషన్లను అందించారు.

## విద్య, ఉధ్యోగం
ఆమె ఎం.ఎస్‌సి. చేసిన తరువాత మైక్రోబయాలజీలో పిహెచ్.డి. చేసి ఆపై ఎం.బి.ఏ చేసారు. హైదరాబాద్ లోని నేషనల్ ఇనిస్టిట్యూట్ ఆఫ్ న్యూట్రిషన్ లో సైంటిస్టుగా పనిచేస్తున్నారు. ఫుడ్, డ్రగ్ టెక్నాలజీ రీసెర్చ్ సెంటర్‌లో హెడ్‌గాచేస్తున్నారు.

ఆమె పరిశోధనలు ఆహార భద్రత, పరిశుభ్రత, పోషక ఔషధ పరస్పర, పోషణ, క్యాన్సర్, వ్యతిరేక ఉత్పరివర్తనము, జన్యుపరమైన, వాతావరణ టాక్సికాలజీ, ముందు వైద్య టాక్సికాలజీలలో ఉన్నాయి .
ఆమె ఎందరో విద్యార్థులకు న్యూట్రిషన్, మైక్రో బయాలజీలలో సహకారం అందించారు.

## అవార్డులు,రివార్డులు
* 1970లో ఆమె తన పి.యు.సి ఎక్ష్మాంమ్స్‌లో కనబరచిన ప్రతిభకు గాను సిల్వర్ మెడల్ పొందారు.
* నేటురేషన్ ఆఫ్ ఇండియా ద్వారా 1989లో ఎం.ఎస్.సి. పస్ట్ రేంకుకు గాను యంగ్ సంటిస్ట్ అవార్డ్ పొందారు.
* ఆమె కమిటీ మెంబరుగా కల ఫారిస్‌లోని ఇనిస్టిట్యూట్ క్యూరీ (Institute Curie, Paris, France), సైలిస్ లేబోరేటరీస్ నెదర్లాండ్ (Sylvius Laboratories, Leiden, Netherland), మిచిగాన్ స్టేట్ యూనివర్సిటీ అమెరికా (Michigan State University, USA) లాంటి అనేక దేశాలలోని నేషనల్ బాడీస్‌లో ఆమె శిక్షణ, సందర్శనా శాస్త్రవేత్తగా వెళుతుంటారు.
* సంటిఫిక్ ప్యానల్స్ ఆఫ్ ఎఫ్‌ఎస్‌ఎస్‌ఏఐ, బిఐఎస్ లో ప్రస్తుతం మెంబరుగా ఉన్నరు.

## పబ్లికేషన్స్
ఆమె తన యొక్క ముప్ఫై సంవత్సరాల ప్రయోగ ప్రయాణంలో దాదపు 100 పబ్లికేషన్స్ వెలువరించారు. వాటిలో ప్రసిద్ధి చెందినకొన్ని 
* ఆహార పరిశ్రమలో మైక్రో ఆర్గానిజమ్స్ యొక్క పాత్ర (Kalpagam Polasa, 1984. Role of micro organisms in food industry. Nutrition)
నీటి యొక్క మైక్రోబయాలజీ ( Microbiology of water. Article published in the souvenir of National Social Service Conference)

## వెలుపలి లింకులు

* Profile of Mr.Klapagam http://www.inteqsolutions.com/ninindia.org/KALPAGAMPOLASA.htm 

వర్గం:మహిళా శాస్త్రవేత్తలు
కొట్టాలపల్లి

**కొట్టాలపల్లి**, అనంతపురం జిల్లా, విడపనకల్లు మండలానికి చెందిన గ్రామం. పిన్ కోడ్ : 515870.

## మూలాలు

## వెలుపలి లంకెలు

వర్గం:విడపనకల్లు మండలంలోని రెవిన్యూయేతర గ్రామాలు
సముచిత వినియోగం

**సముచిత వినియోగం** (fair use) అనేది కాపీరైట్ చట్టం ప్రకారం కృతికర్తలకు ఆ కృతుల ఫలితాన్ని అనుభవించడానికి కల్పించబడే హక్కుకు పరిమితి, మినహాయింపు. అమెరికా కాపీరైట్ చట్టంలో సముచిత వినియోగం అనేది చట్టవిధానం. దీని వలన హక్కుదారులనుండి అనుమతి పొందకుండా కాపీరైట్ హక్కులున్న కృతులను వాడుకోవడానికి వీలుకల్పిస్తుంది. వ్యాఖ్యానానికి, శోధనాయంత్రాలకు, విమర్శలకు, వార్తానివేదికలకు, పరిశోధనకు, బోధనకు, గ్రంథాలయ నిల్వలకు, మేధోపరమైన వినియోగానికి దీనివలన వీలుంది. నాలుగు అంశాలతోకూడిన తుల్య పరీక్ష ప్రకారం నకలుహక్కులు విషయాన్ని చట్టపరంగా, అనుమతి లేకుండా వేరొక కృతిలోవాడడం వీలవుతుంది.

సముచిత వినియోగ మనేది అమెరికాలో ప్రారంభమైంది. అటువంటి విధానాలు ఇతర దేశాల చట్టాలలో ఉన్నాయి. ఇది సాంప్రదాయమైన భద్రతా కవాటాలలో ఒకటి.

## మూలాలు

## బయటి లింకులు

* Archival footage of an discussion on the Copyright Act and Fair Use Doctrine in relation to dance at Jacob's Pillow Dance Festival in 2009.
* Limitations on exclusive rights: Fair use—from the US Copyright Office
* US Copyright Office: Fair Use
* Computer and Communications Industry Association. "Economic Contribution of Industries Relying on Fair Use." September 2007
* Fair Use of Copyrighted Materials by Georgia Harper, The Copyright Crash Course, University of Texas at Austin Libraries
* Bound by Law by Duke University's Center for the Study of the Public Domain
* Code of Best Practices In Fair Use for Media Literacy Education National Council of Teachers of English
* Copyright and Fair Use from Stanford University Libraries
* A Practical Guide to Fair Use Doctrine. Signal or Noise 2K5. Harvard University
* A guide to the circumstances of fair use. University of Texas Systems Dept.
* "Will fair use survive? Free Expression in the Age of Copyright Control". Brennan Center for Justice.
* Parody: Fair Use or Copyright Infringement - Publaw.com.
* The Fair Use/Fair Dealing Handbook , a compilation of national statutes that explicitly refer to fair use/fair dealing.


వర్గం:United States intellectual property law
వర్గం:United States copyright law
వర్గం:Copyright law
వర్గం:Equitable defenses
వర్గం:Legal doctrines and principles
వర్గం:Digital rights
తనుశ్రీ సాహా-దాస్‌గుప్తా

తనుశ్రీ సాహా-దాస్ గుప్తా కలకత్తాలో పుట్టిపెరిగింది. ఆమె తల్లితండ్రులకు ఏకైక సంతానంగా పెరిగింది. ఆమె నివాసానికి అతి సమీపంలో ఉన్న " బాగ్‌బజార్ మల్టీపర్పస్ గవర్నమెంటు స్కూల్‌లో విద్యాభ్యాసం చేసింది. ఆమె తండ్రి భౌతిక శాస్త్రంలో పి.హెచ్.డి పూర్తిచేసి ఉపాద్యాయవృత్తిని చేపట్టాడు. చిన్నవయసు నుండి ఆమెకు భౌతికశాస్త్రంలో పరిశోధనలు చేసి సంబంధిత వృత్తిలో కొనసాగాలన్న లక్ష్యంతో ఉంటూవచ్చింది. ఆమె కుటుంబం ఆమె ఉన్నత విద్యాభ్యాసం చేయడానికి ప్రోత్సాహం అందించింది. 
## బ్యాచిలర్ డిగ్రీ
అమె కొలకత్తా లోని ప్రెసిడెన్సీ కాలేజిలో బ్యాచిలర్ డిగ్రీ విధ్యాభ్యాసం కొనసాగింది. తరువాత కొలకత్తా యూనివర్శిటీలో మాస్టర్ డిగ్రీ పూర్తిచేసింది. తరువాత రీసెర్చ్ ఇన్శ్టిట్యూట్ ఆఫ్ కొలకత్తాలో పరిశోధన ప్రారంభించింది. సంప్రదాయాలకు అత్యఫ్హికంగా ప్రాముఖ్యత ఇచ్చే ఆమె ఆమెను వెలుపలకు వెళ్ళి చదివుకోవడానికి అనుమతించలేదు. ఆ సమయంలో సహాధ్యాయి ఒకరు ఆమెను అధికంగా ప్రభావితం చేసాడు. తరువాత వెలుపలి ప్రాంతాలకు వెళ్ళి చదువుకొనడం ఆవశ్యం అని భావించింది. బెంగాలి కుటుంబాలలో వెలుపలకు పోయి ఆడపిల్లలు చదువుకొనాసాగించడం అపూర్వం కనుక తనుశ్రీ వెలుపలకు పోయి పోస్ట్ - డాక్టోరల్ విధ్యను అభ్యసించడానికి తల్లితండ్రులతో పోరాటం సలిపింది.
## ప్యారిస్
తరువాత తనుశ్రీ పోస్ట్ డాక్టరేట్ అధ్యయనం చెయ్యడానికి ప్యారిస్ నగరానికి వెళ్ళింది. సరికొత్త ప్రదేశంలో పరిచయస్థులు లేని సమయంలో ఒంటరిగా ఉండడానికి ఆమె చాలా ఇబ్బందికి గురైంది. అయినప్పటికీ వెనుకడుగు వెయ్యక కొత్త ప్రదేశానికి అలవాటుపడి అధ్యయనంలో దృష్టిసారించి విజయం సాధించింది. తరువాత ఆమె మాక్స్ ప్లాంక్ ఇంస్టిట్యూటుకు మారింది. అక్కడ ఆమె భర్త పోస్ట్ డాక్టొరల్ ఫెల్లో షిపి చేస్తూ ఉండేవాడు. ఆమె మాక్స్ ప్లాంక్ ఫెలో షిప్ చేస్తున్నప్పుడు గైడుగా ఉన్న ప్రొఫెసర్ ఆండర్సన్ తరువాత ఆమెకు భర్త అయ్యాడు. ఆమెకు ఆమె భర్త విద్యాధ్యయనానికి అధికంగా ప్రేరణ కలిగించాడు. తరువాత ఆమె భారతదేశం తిరిగి వచ్చింది. ఆమె ఆతరువాత " ఇండియన్ ఇన్‌స్టిట్యూట్ ఆఫ్ సైన్స్ " లో రీసెర్చ్ అసోసియేట్‌గా బాధ్యతలు స్వీకరించింది. కొన్నిమాసాల తరువాత ఆమెకు కొలకత్తా రీసెర్చ్ ఇంస్టిట్యూట్ నుండి పిలుపు వచ్చింది. ఆమె కుటుంబం ఆమెను భర్త ఉన్న ఊరిలో ఉద్యోగం చేయమని వత్తిడి చేసింది. అయినప్పటికీ రీసెర్చి అధ్యయనంలో ముందుకు సాగడానికి ఆమె కొలకత్తాలోనే ఉండిపోయింది. ఆమె భర్త బాంబేలో పనిచేస్తూ ఉండేవాడు. ఆమె వృత్తి ఉద్యోగాలలో సంతృప్తి కరమైన ప్రగతిని సాధించింది. స్త్రీ కుటుంబ పరిధిని దాటి సాధించాలంటే మాసికంగా శక్తివంతురాలై ఉండాలని అభిప్రాయపడింది.

## వెలుపలి లింకులు

## మూలాలు
* http://www.ias.ac.in/womeninscience/LD_essays/94-95.pdf ఈ లింకులో ఆయా శాస్త్రవేత్తలు స్వయంగా వ్రాసిన వ్యాసాలు ఉన్నాయి. వాటి నుండి వికీపీడియాకు అనుకూలంగా.
దీప్తి దేవ్‌బాగ్‌కర్

**దీప్తి దేవ్‌బాగ్‌కర్** తల్లి మానిక్ తండ్రి పండిట్ అచ్వాల్. దీప్తి దీప్తి దేవ్‌బాగ్‌కర్ తల్లితండ్రులు స్వతంత్ర భావాలు ఉన్నవారు. అందువలన దీప్తిని చిన్నవయసు నుండి స్వతంత్రభావాలతో పెంచారు. ఆమె అభివృద్ధికి సాయపడుతూ మద్దతుగా నిలిచారు.
## కాలేజి విద్య
దీప్తి తండ్రి శాస్త్రవేత్త, ప్రొఫెసర్, టెక్‌స్టైల్ కెమిస్ట్. విద్యాభిమాని విద్యావేత్త అయిన తండ్రిప్రభావం దీప్తిమీద అధికంగా ఉండం కారణంగా బ్యాచిలర్ డిగ్రీలో ఆర్ట్స్ ఎంచుకున్నది. ఆమెకు విద్యాభ్యాసం అంతటా అంకితభావంతో పనిచేసే అధ్యాపకులు లభించారు. ఆమెతల్లి కూడా ఆమెకు విఙానపట్ల అత్యధికంగా అరాధనపెరగడానికి దోహదపడింది. ఆమె ఆంటి ( అత్త/పినతల్లి)
కూడా స్వయంగా శాస్త్రవేత్త కావడం ఆమె కేన్సర్ పరిశోధన కొరకు ఒంటరిగా చాలాకాలం గడపడం ఆమె ప్రేరణకు మరింత కారణం అయింది. అందువలన ఆమె అధ్యయనానికి వృత్తికి సైన్స్‌ను ఎంచుకున్నది. ఆమెకు సూక్ష్మజీవుల అధ్యయనం పట్ల ఆసక్తి అధికం. ఆమె కేంబ్రిడ్జ్‌లో ఆ తరువాత బెర్లిన్‌లో జీవశాస్త్రం గురించి పరిశోధన చేపట్టింది. 
## వివాహం
ఆమె బెంగుళూరు లోని " ఇంస్టిట్యూట్ ఆఫ్ సైంస్ " విభాగంలో పి.హె.డి చేస్తున్న సమయంలో ఆమె కాబోయే భర్త దిలీప్ దియోబాగ్‌కర్‌ను కలుసుకున్నది. దియోబాగ్‌కర్‌ అమెరికాలోని న్యూయార్క్, యేల్‌లలో విద్యను పరిశోధనలను ముగించి భారతదేశంలో ఉద్యోగబాధ్యతలు చేపట్టి అలాగే పరిశోధనలు కూడా కొనసాగించాడు. ఆయన విద్యాదాహం, అంకితభావానికి దీప్తి ప్రభావితురాలైంది. వివాహానంతరం కూడా ఆమె పరిశోధనలు కొనసాగించడానికి ఆమె భర్త దిలీప్ ఆమెకు ఎంతగానో సహకరించాడు.
## వృత్తి
దీప్తి దాదాపు 28 సంచత్సరాల కాలం సైన్సు మీద ఉన్న ఆరాధనతో అనికితభావంతో పరిశోధనలు చేపడుతూ వృత్తిలో కొనసాగింది. ఆమె ఎం.ఎస్.సి విద్యార్థులకు అధ్యాపకురాలుగా పనిచేసింది. తరువాత " సెరం ఇంస్టిట్యూట్ ఆఫ్ ఇండియా " తరఫున కంసల్టెంట్‌గా పనిచేసింది. ఆమెకు అరుదైన విద్యార్థులు లభించారని ఆమె కథనాలు వివరిస్తున్నాయి. దీప్తి దేవ్‌బాగ్‌కర్ సంతృప్తికరంగా వృత్తిలో కొనసాగుతూ మహిళాశాస్త్రవేత్తగా గుర్తింపును పొందింది.

## వెలుపలి లింకులు

## మూలాలు
* http://www.ias.ac.in/womeninscience/LD_essays/99-101.pdf ఈ లింకులో ఆయా శాస్త్రవేత్తలు స్వయంగా వ్రాసిన వ్యాసాలు ఉన్నాయి. వాటి నుండి వికీపీడియాకు అనుకూలంగా.
ఇక్బాల్ పాష

**ఇక్బాల్ పా**ష అను ఈ కవి, రచయిత మహబూబ్ నగర్ జిల్లా, కొల్లాపూర్కు చెందినవారు. 'ఉజ్వల్ ' పేరుతో రాస్తుంటారు. వీరి తల్లిదండ్రులు ఖాజాబీ, మహ్మద్ ఇబ్రహీం సాహెబ్. ఇక్బాల్ గారు 1981లో ఉపాధ్యాయ శిక్షణ పూర్తి చేసి, కొల్లాపూర్ లోని నవోదయ పాఠశాలలో ఉపాధ్యాయునిగా ఉద్యోగ జీవితాన్ని ప్రారంభించారు. ప్రస్తుతం గద్వాల మండలం అనంతాపురంలోని ఉన్నత పాఠశాలలో ఆంగ్ల ఉపాధ్యాయులుగా పనిచేస్తూ, గద్వాలలో స్థిరపడ్డారు.

## కథకుడిగా ఇక్బాల్
కళాశాలలో చదివే రోజుల నుంచే సాహిత్య రచనను మొదలు పెట్టారు. 1977 లో 'ఎవరికి సొంతం వాడిన వసంతం' పేరుతో మొదటి కథను రాశారు. 1992లో 'ఆటా' వారు నిర్వహించిన కథల పోటీలో వీరి కథ ' ఎటు చూసినా వాడే ' కు ప్రత్యేక బహుమతి వచ్చింది. అమెరికా నుండి వెలువడే ' అమెరికా భారతి ' లోనూ ఈ కథ అచ్చయింది. వీరి కథలన్నీ సామాజిక సమస్యల నేపథ్యంగా రాసినవే. గట్టు మండలంలో నెట్టెంపాడు రిజర్వాయర్ కింద భూములు కోల్పోయిన నిర్వాసితుల సమస్యలపై రాసిన ' కాల్వ మింగిన ఊరు ', పోలేపల్లి సెజ్ సమస్యపై రాసిన ' కఫన్ ' కథలు వీరికి మంచి పేరు తెచ్చిపెట్టాయి. 1985 నుంచి వరుసగా రాస్తూ వచ్చిన కథలతో 2011 లో కఫన్ అను పేరుతో కథా సంకలనాన్ని వెలువరించారు. విరసం వారి 'కథల పంట' లో, ప్రజా సాహితీ, అరుణతార పత్రికలో వీరి కథలు ముద్రించబడ్డాయి.

## కవిగా ఇక్బాల్
1977 లో తొలిసారి 'దేవుడికో లేఖ' పేరుతో దీర్ఘ కవిత రాశారు. 1984 లో గద్వాలలో జరిగిన విరసం రాష్ట్ర మహాసభలలో స్పందన పేరుతో ఓ కవితా సంకలనాన్ని వెలువరించారు. దీనిని అప్పటి విరసం సభ్యులు, ప్రకాశం జిల్లాకు చెందిన సాగర్ గారు ఆవిష్కరించారు. వీరి 'తుఫాను ' కవితకు రాష్ట్ర స్థాయి కవితల పోటిలో మొదటి బహుమతి వచ్చింది. ' జర్మినేషన్ ' పేరుతో వీరు రాసిన కవిత స్కైబాబ గారి సంపాదకత్వంలో వెలువడిన ' మునుమ 'లోనూ చోటు దక్కించుకుంది. 1978 నుండి 2010 వరకు తాను రాసిన వాటిలో ఉత్తమమైన ఓ 88 కవితలతో సేద్యం 
పేరుతో ఓ కవితా సంపుటిని 2011 లో వెలువరించారు. పాలమూరు అధ్యయన వేదికకు జిల్లా బాధ్యులుగా పనిచేస్తూ వివిధ సామాజిక సమస్యలపై ఉద్యమిస్తున్నారు. ఈ వేదికలో పనిచేస్తున్న ఇతర కవులు పరిమళ్, ఉదయమిత్ర లతో కలిసి దుఃఖాగ్నుల తెలంగాణ అను కవితా సంకలనాన్ని వెలువరించారు. వీరు ఉదయమిత్రతో కలిసి పాలమూరు జిల్లాలోని పోలేపల్లి సెజ్ ( ప్రత్యేక ఆర్థిక మండలి) సమస్యలపై రాసిన కొన్ని కథలు, కవితలతో కలిపి ఓడిపోలే...పల్లె అను పుస్తకాన్ని వెలువరించారు. ఇంకా బాల గేయాలు, కరువు పాటలు, ఉపాధ్యాయ ఉద్యమ గీతాలు కూడా రాశారు.

## నటుడిగా ఇక్బాల్
వీరు రంగస్థల నటులు కూడా. ప్రముఖ రంగస్థల కళాకారులు శ్రీ శరబందరాజు గారి ఆధ్వర్యంలో వీరు 'గరిబీ హటావో' నాటకంలో మొదటి సారి నటించారు. విద్య, ఇంకా తెల్లారలే, కోడిపిల్లలొచ్చె, బాసగూడ మొదలగు వీధి నాటకాలలోనూ వీరు నటించారు.
## చిత్రాలు

File:Iqbal @ Palamoor Adhyayana vedhika.jpg|పాలమూరు అధ్యయన వేదిక సభలో ఇక్బాల్
File:Iqbal@virasam.JPG|విరసం సభలో ఇక్బాల్

## మూలాలు

వర్గం:మహబూబ్ నగర్ జిల్లా కవులు
వర్గం:తెలుగు కవులు
వర్గం:పాలమూరు జిల్లా కథా రచయితలు
వర్గం:జోగులాంబ గద్వాల జిల్లా ఉపాధ్యాయులు
వర్గం:జోగులాంబ గద్వాల జిల్లా న్యాయవాదులు
వర్గం:జోగులాంబ గద్వాల జిల్లా రచయితలు
పి మొహంతి హెజ్మాడీ

మొహంతి హెజ్మాడీ తండ్రి పేరు భగబత్ మొహంతి. ఆయన బ్రిటిష్ ప్రభుత్వ పాలనలో ఇంజనీరుగా పనిచేసి పదవీ విరమణ పొందాడు. తరువాత విజయాంతంగా కంట్రాటర్‌ వృత్తి సాగించి 
విదుల ఉద్యమానికి కూడా నిధిసహాయం అందించాడు. ఆమె తల్లి నిసమొనీ దేవి స్వాతంత్ర్యోద్యమంలో భాగస్వామ్యం వహించింది. ఆమె తండ్రి షెడ్యూల్ ప్రదేశంలో గృహనిరాణం చేసిన కారణంగా. ఆమె చదువు బాల్యంలో ఇంటివద్ద కొనసాగింది. స్కూలుకు వెళ్ళడానికి రోడ్డువసతి, బసువసతి లేకపోవడేఅందుకు కారణం. తరువాత ఆమె బసులో ప్రయాణిస్తూ " రావంషా బాలికకల పాఠశాల " విద్యాభ్యాసం కొనసాగించింది. స్కూలులో ప్రత్యేకంగా సంగీతం అభ్యసించింది. అలాగే కాలేజీలో సైన్స్ అధ్యయనం కొనసాగించుంది. 
## కాలేజ్
ఆమె కాలేజ్‌ జీవితం ఆమెలో అనూహ్యంగా మార్పులు తీసుకు వచ్చింది. నాలుగు వైపులా విస్తరించి ఉన్న భవనాలు, ఆకర్షణీయమైన లాన్లు, పూలమొక్కలతో నిండి ఉన్న కాలేజి వాతావరణం ఆమెలో నూతనోత్సాహాన్ని నింపింది. సైన్స్ ఆమెను అనేపదం ఉత్తేజాన్ని కలిగించుంది. ప్రయోగాలు చేయడం కూడా ఆమెకు ఆనందం కలిగించింది. ఆరోజులలో అధికంగా ఆడపిల్లలు అధికంగా అనుకున్నట్లుగా ఆమె కూడా డాక్టర్ కావాలని కోరుకొనక బి.ఎస్.సిలో కొనసాగవలసివచ్చింది. ఆమెకు జంతువులపట్ల ఉన్న మమకారం వలన ఆమె జాంతుశాస్త్రం ప్రధానంశంగా కాలేజ్ చదువు కొనసాగించుంది. అది ఆమె జీవితంలో సరికొత్త మలుపును తిప్పింది. ఆమె " లక్నో యూనివర్శిటీలో " మాస్టర్ డిగ్రీ అభ్యసించింది. 
## ఉద్యోగం
ఎ.ఎస్.సీ పూర్తిచేసిన తరువాత ఒడిషాకు తిరిగి వచ్చి " ఉత్కల్ యూనివర్శిటీలో " కొత్తగా ప్రవేశపెట్టిన మె.ఎస్.సి టీచరుగా బాధ్యతలు స్వీకరించింది. యూనివర్శిటీ గ్రంథాలయంలో వైవిధ్యమైన పరిశోధనా పత్రికలను చదవడం వలన ప్రేరణ పొంది పరిశీధనకొరకు అభ్యర్ధనలు చేయగా ఆమెకు " యూనివర్శిటీ ఆఫ్ మిచిగాన్" నుండి పూర్తి ప్రయాణపు ఖర్చులతో బార్బర్ ఫెల్లో షిపి లభించింది. తరువాత ఆమె అందమైన " అన్నె అర్బర్ " నగరంలోని " యూనివర్శిటీ ఆఫ్ మిచిగాన్"లో జూవాలజీ డిపార్ట్మెంటులో పరిశోధనలు ప్రారంభించింది.
ఆమె " ట్రంఫర్ ఆఫ్ మేటర్న్లల్ సెరం ప్రొటీన్స్ అండ్ దేర్ రోల్ ఇన్ డెవలపెంట్ ఇన్ ది అమెరికన్ లెప్పర్డ్ ఫ్రాగ్ రనా పిపింస్ " పరిశోధన పూర్యిచేసి డాక్టర్ పట్టా పొందింది. ఆమె " ఉత్కల్ యూనివర్శిటీకి " తిరిగి వచ్చిన తరువాత " ఉభయచరాలు, ప్రమాదంలో సరీసృపాలు " పరిశోధనకు సాకరించడానికి గ్రంథాలయం ప్రారంభించింది.
## గుర్తింపులు
1992లో ఉభయచారాల గురించి బ్రేక్‌త్రూ ద్వారా ప్రచురించిన పరిశోధనా వ్యాసాలు అంతర్జాతీయ గుర్తింపును తెచ్చిపెట్టాయి. పలురూపాలలో లభించిన గుర్తింపులకో 1998లో అభించిన పద్మశ్రీ " పురస్కారం ఒకటి . తరువాత " ప్రెసిడెంటాఫ్ ఇండియన్ డెవలెప్మెంట్ బయాలజిస్ట్స్ " ఎన్నికైన ప్రథమ మహిళగా " పి మొహంతి హెజ్మాడీ "గా గుర్తింపు పొందింది. 
అలాగే " వైస్ చాంసలర్ ఆఫ్ ఒడిషా - సంబల్పూర్ యూనివర్శిటీ "గా (1995-98) బాధ్యత స్వీకరించిన ప్రథమ అహిళగా కూడా గుర్తింపు పొందింది. ఆమె పదవీ విరణ చేసిన తరువాత కూడా అమెకు వివిధ సైన్సు ఏజెన్సీలలో సభ్యత్వం మూలంగా సైన్స్ గురించి అధ్యయనం కొనసాగిస్తూ సైన్స్ వ్యాసాలు వ్రాస్తూ సైన్స్‌తో అనుబంధం కొనసాగింది. అమే ఆరాధించిన సైన్స్‌ అమెకు విజయవంతమైన వృత్తిజీవితాన్ని, ప్రత్యేక గుర్తింపును ఇచ్చిది.

## వెలుపలి లింకులు

## మూలాలు
* http://www.ias.ac.in/womeninscience/LD_essays/132-134.pdf ఈ లింకులో ఆయా శాస్త్రవేత్తలు స్వయంగా వ్రాసిన వ్యాసాలు ఉన్నాయి. వాటి నుండి వికీపీడియాకు అనుకూలంగా.
అనూరాధా లోహియా

**అనురాధా లోహియా** అంటువ్యాధులపై పరిశోధనలు చేసే భారతీయ సూక్ష్మ పరాన్న జీవుల శాస్త్రవేత్త. ప్రస్తుతం ఆమె ప్రెసిడెన్సీ విశ్వవిద్యాలయ వైస్ ఛాన్సలర్‌గా ఉంది. ఆమె ఇంతకుముందు కోల్‌కతాలోని బోస్ ఇనిస్టిట్యూట్‌లో బయోకెమిస్ట్రీ విభాగానికి చైర్‌పర్సన్‌గా ఉంది. . ఆమె భారతదేశంలో వైద్య పరిశోధనలను ప్రోత్సహించే సంస్థ ఇండో-బ్రిటిష్ వెల్కమ్ ట్రస్ట్ / డిబిటి ఇండియా అలయన్స్ చైర్‌పర్సన్‌గా పనిచేస్తుంది. ఈమె తన పి.హెచ్‌డిని కలకత్తాలోని ఐ.ఐ.సి.బి కలకత్తా యూనివర్సిటీ నుండి 1986లో పొందారు.

అనురాధ లోహియా (నీ ఫతేపురియా) అంటు వ్యాధిలో పనిచేసే భారతీయ పరమాణు పరాన్నజీవి శాస్త్రవేత్త. ప్రస్తుతం ఆమె ప్రెసిడెన్సీ విశ్వవిద్యాలయ వైస్ ఛాన్సలర్‌గా ఉన్నారు. ఆమె ఇంతకుముందు కోల్‌కతాలోని బోస్ ఇనిస్టిట్యూట్‌లో బయోకెమిస్ట్రీ విభాగానికి చైర్‌పర్సన్‌గా ఉంది. ఆమె భారతదేశంలో వైద్య పరిశోధనలను ప్రోత్సహించే సంస్థ అయిన ఇండో-బ్రిటిష్ వెల్కమ్ ట్రస్ట్ / డిబిటి ఇండియా అలయన్స్ చైర్‌పర్సన్‌గా ఉన్నారు.

## జీవిత విశేషాలు
ఆమె కలకత్తాలోని మోడరన్ హై స్కూల్ లో విద్యార్థిని. ఆమె బీఎస్సీ చేసింది. కలకత్తా విశ్వవిద్యాలయంలోని ప్రెసిడెన్సీ కళాశాల నుండి ఫిజియాలజీ, ఎం.యస్సీ చేసింది. కలకత్తా విశ్వవిద్యాలయానికి చెద్మిన రాజాబజార్ సైన్స్ కాలేజీ నుండి ఫిజియాలజీలో, తరువాత ఇండియన్ ఇనిస్టిట్యూట్ ఆఫ్ కెమికల్ బయాలజీ నుండి విబ్రియో కలరాలో డాక్టరేట్ పొందింది. ఆమె ప్రపంచంలోని వివిధ విశ్వవిద్యాలయాలలో శాస్త్రవేత్తలను కలుసుకుంది. ఆమె న్యూయార్క్ యూనివర్శిటీ మెడికల్ సెంటర్లో పోస్ట్ డాక్టోరల్ పరిశోధన చేసింది. ఆమె ఇండియన్ అకాడమీ ఆఫ్ సైన్సెస్ యొక్క ఫెలోగా ఎన్నికయ్యింది. ఆమెకు స్ట్రీ శక్తి అవార్డు, యునెస్కో మాలిక్యులర్ అండ్ సెల్ బయాలజీ నెట్‌వర్క్ గ్రాంట్ కూడా లభించింది.

## అవార్డులు
* ఇండియన్ అకాడమీ అఫ్ సైన్స్ నుండి 2006 లో ఎన్నికైంది
*స్త్రీశక్తి సైన్స్ సన్మానం 2005
* జీ నెట్‌వర్క్ ఆక్టివ్ అవార్డ్ 2005
* డి.భి.టి నేషనల్ అవార్డ్ అతి పిన్న వయసు బయో సైంటిస్ట్ 2001
* ఫోగర్టీ స్పెషల్ ఫెలోషిప్ 1991

## మూలాలు

## బాహ్య లంకెలు
* ఈ లింకులో ఆయా శాస్త్రవేత్తలు స్వయంగా వ్రాసిన వ్యాసాలు ఉన్నాయి.